PARLAMENTUL ROMÂNIEI




	Comisia pentru agricultură, silvicultură, industrie alimentară şi servicii specifice
	                                       Bucureşti, 06.10.2015
                                      Nr. 4c-4/459


Către,  

Comisia pentru buget, finanţe şi bănci
AVIZ

asupra propunerii legislative pentru completarea art.27 din 

Legea contabilităţii nr.82/1991

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu propunerea legislativă pentru completarea art.27 din Legea contabilităţii nr.82/1991, transmisă cu adresa nr. Pl.x 575 din                   9 septembrie 2015  şi înregistrată sub nr.4c-4/407/10.09.2015.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.481/13.05.2015, a avizat negativ propunerea legislativă sus menţionată.

Senatul, în şedinţa din 7 septembrie 2015, a respins propunerea legislativă pentru completarea art.27 din Legea contabilităţii nr.82/1991.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru completarea art.27 din Legea contabilităţii nr.82/1991, în şedinţa din  1 octombrie 2015. 

În urma dezbaterilor, membrii comisiei au hotărât în unanimitate de voturi avizarea negativă  a propunerii legislative pentru completarea art.27 din Legea contabilităţii nr.82/1991.
 În raport cu obiectul şi conţinutul său, propunerea legislativă face parte din categoria legilor ordinare.

                  PREŞEDINTE, 


                      SECRETAR,

              Nini SĂPUNARU

                                Costel ŞOPTICĂ

Şef serviciu, Anton Păştinaru
Consilier, Ioana Gota

